stanford-oval/wikipedia huggingface dataset:
התאחדות הצופים של לבנון
הערות שוליים

↑  "Scouts & Guides call for immediate Peace in the Middle East". World Organization of the Scout Movement. אורכב מ-המקור ב-2008-07-19. נבדק ב-2009-06-03.
↑  "Member associations in the Lebanese Scouting Federation". Lebanese Scouting Federation. אורכב מ-המקור ב-2010-03-07. נבדק ב-2009-06-02.
↑  "La Plume du Phoenix, Numéro 2" (PDF). Lebanese Scouting Federation. אורכב מ-המקור (PDF) ב-2007-09-28. נבדק ב-2007-05-17.
↑  "Some statistics". ארגון הצופים העולמי. אורכב מ-המקור ב-2009-06-29. נבדק ב-2007-05-17.
↑  Al-Mabarat Scouts (אורכב 26.04.2009 בארכיון Wayback Machine)
↑  Christian Scouts (אורכב 21.04.2009 בארכיון Wayback Machine)
↑  Future Lebanon Scouts
↑  "Independence Scouts". אורכב מ-המקור ב-2011-04-04. נבדק ב-2009-06-03.
↑  Islamic Risala Scout Association (אורכב 30.08.2009 בארכיון Wayback Machine)
↑  Lebanese Scout Association
↑  Lycée National Scout Association (אורכב 09.10.2007 בארכיון Wayback Machine)
↑  Scouts Orthodoxes de Beyrouth
↑  Scouts of Homenetmen Lebanon
↑  Scouts of Lebanon
שפעת החזירים

ערך זה עוסק במחלת בעלי חיים. אם התכוונתם להתפרצות מחלת שפעת אנושית ב-2009, ראו .
| --- | --- |

 תחום:  רפואת ריאות 
 תסמינים:  lethargy, בחילה, שלשול, הקאה 
 טיפול:  אוסלטאמיביר  זנמיביר 
 קישורים ומאגרי מידע
 eMedicine:  1807048 
 סיווגים
 ICD-10:  J09.X2 
 
שפעת החזירים היא שפעת אנדמית (קיים באזור תפוצה מצומצם, שעל-פי רוב יש לו אפיון אקולוגי ברור וגבולות חדים) לחזירים, העוברת מחזיר
אחד למשנהו בדומה לשפעת אנושית. במקרים נדירים, יכולה המחלה לעבור מחזירים לבני אדם, אולם הסכנה העיקרית לבני אדם היא יצירת זן חדש של נגיף שפעת אנושית שמורכב ממקטעים גנטיים של נגיף שפעת החזירים, העובר בצורה ישירה בין אדם לאדם.
באפריל 2009 דווח על נגיף שפעת A אנושי חדש מתת הזן H1N1, המתפשט במהירות בין בני אדם וגורם למחלה שכונתה באופן בלתי רשמי בשם 'שפעת החזירים', היות שהוא הכיל מקטעים גנטיים מנגיפי שפעת החזירים, אף שהנגיף גורם המחלה אינו פוגע בחזיר אלא רק בבני אדם, וכן אין הוא עובר באמצעות מגע עם חזירים.
בסוף יוני 2020 חוקרים סינים גילו זן חדש של וירוס שפעת החזירים בשם G4, ועפ"י מחקר הוא מדבק מאוד ודומה לווירוס שהתפשט בשנת 2009.
תיאור כללי

שפעת החזירים נגרמת על פי רוב על ידי כמה מתתי הזנים של נגיף השפעת מסוג A ממשפחת ה־Orthomyxoviruses (משפחת נגיפי השפעת), אך ההבחנה אינה פילוגנטית, וחלק מהנגיפים גורמי המחלה שבודדו עד כה סווגו כנגיפי שפעת מסוג C. הנגיפים גורמי המחלה נקראים "נגיפי שפעת החזירים" (Swine influenza virus; SIV) והם בדרך כלל נגיפים אנדמיים לאוכלוסיית החזירים. קיים תיעוד על מקרים בודדים בהם נדבקו במחלה בני אדם באמצעות מגע עם חזירים.
תתי הזנים של הווירוס שפעת מסוג A שידועים כגורמי שפעת החזירים הם H1N2, H1N1 ,H1N3 ו־H3N2. לאחרונה גם ידוע H2N3. הן בקרב חזירים והן בקרב בני אדם שנדבקו מהם הנגיף זה, הנגיף גורם לתחלואה רבה, אך לתמותה מועטה.
המערכת החיסונית של החזירים מכירה שפעת זו ולכן גוף החזיר מתמודד עם המחלה בקלות יחסית. כאשר מקטע שפעת זו עובר לבני אדם - המערכת החיסונית האנושית לא מכירה את הנגיף ולכן קשה לה להתמודד עם המחלה.
נגיפי שפעת אנושית שהתפתחו מנגיפי שפעת חזירים

במהלך המאה ה-20 במספר אירועים עלה חשד שנגיף השפעת מחולל המגפה בבני אדם הכיל בתוכו מקטעים גנטיים של נגיף שפעת החזירים. השפעת הספרדית שהייתה נפוצה בקנה מידה עולמי עד כדי כך ששליש מאוכלוסיית העולם נדבקה (כ-500 מיליון איש בזמן ההוא), וגבתה את חייהם של כ-50 עד 100 מיליון בני אדם, התחוללה על ידי תת-זן של נגיף ה-H1N1 וישנה תאוריה לפיה נגיף קטלני זה התפתח מתת זן של נגיף שפעת החזירים, אך עדיין אין לכך הוכחה מספקת, וייתכן והוא התפתח מתת זן של נגיף שפעת העופות. אירועים דומים מצומצמים בהרבה היו גם בארצות הברית ב-1976, ב-1988, ב-1998, ובפיליפינים ב-2007.
היסטוריה והתפרצויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה והתפרצויות > התפרצות השפעת ב-2009 בצפון אמריקה

באמצע מרץ 2009 התפרצה מגפת שפעת בצפון אמריקה, ומשם התפשטה לשאר רחבי העולם. הנגיף התגלה לראשונה בארצות הברית באפריל 2009, והדבקה מאסיבית בין בני אדם דווחה לראשונה במקסיקו סיטי. באירוע זה הועבר הנגיף מאדם לאדם ללא קשר למגע עם חזירים, אלא באמצעות שיעול, עיטוש ומגע עם חולה. אף על פי כן כונתה המחלה תחילה באופן בלתי רשמי בשם "שפעת חזירים", בשל השערה כי מקור הנגיף מחולל המחלה בנגיפי שפעת החזירים. מקרים רבים דווחו בתחילה בעיקר במקסיקו, ארצות הברית, ובקנדה, ולאחר מכן החלו דיווחים רבים נוספים מכל רחבי העולם.
ביוני 2009 הכריז ארגון הבריאות העולמי באופן רשמי על המחלה כמגפה.
ב-29 ביולי 2009, הורה ראש הממשלה בנימין נתניהו לרכוש חיסונים נגד שפעת החזירים מחברת מסאנופי, חיסון שעדיין היה בפיתוח באותה עת.
נשים הרות

נשים הרות ונשים הנמצאות ב-4 השבועות הראשונים שלאחר הלידה נמצאות בקבוצת סיכון ללקות בשפעת H1N1. במהלך ההריון מערכת החיסון של האישה ההרה מדוכאת באופן טבעי ולכן היא חשופה יותר ללקות במחלה.
רוב הנשים ההרות החולות במחלה תסבולנה מסימפטומים מתונים אולם הן נמצאות בסיכון מוגבר לפתח סיבוכים של המחלה בהשוואה לכלל האוכלוסייה.
נשים הרות > תסמינים של המחלה

הסימפטומים של שפעת H1N1 אצל אישה הרה דומים לאלו של שפעת עונתית. הסימפטום העיקרי הוא חום גוף העולה על 38 c ואליו יכולים להתלוות תסמינים:
עייפות רבה
כאב ראש
נזלת
כאבי שרירים
כאב גרון
קוצר נשימה או שיעול
אובדן תיאבון
שלשול או הקאה
רוב הנשים ההרות תפתחנה סימפטומים קלים ותחלמנה תוך 7 ימים. יחד עם זאת קיימות עדויות ממגפות שפעת קודמות לכך שנשים בהריון נמצאות בסיכון גבוה יותר לפתח סיבוכים. יותר נשים בהריון מאושפזות בבתי חולים עקב המחלה לעומת נשים שאינן בהריון. עובדה זו נכונה במיוחד עבור נשים בהריון עם תחלואה נלווית.
סיבוכים אפשריים המופיעים לרוב בטרימסטר השני והשלישי של ההריון כוללים:
דלקת ריאות (זיהום בריאות)
קשיי נשימה
דהידרציה (התייבשות)
במידה שאישה הרה מפתחת דלקת ריאות קיים סיכוי קטן שהדבר יוביל ללידה מוקדמת או להפלה. טרם נאסף מספיק מידע אודות הסיכונים להריון ולכן נדרשת משנה זהירות בכל הנוגע למניעה ולטיפול בשפעת H1N1 אצל נשים הרות.
נשים הרות > אמצעי זהירות

אישה בהריון יכולה להפחית את הסיכון לחלות על ידי הימנעות מנסיעות לא הכרחיות ומשהייה במקומות הומי אדם.
ההמלצות לכלל האוכלוסייה אשר נוגעות להפחתת הסיכון להפיץ או לחלות בשפעת הH1N1 תקפות גם לנשים בהריון וכוללות:
רחצה של הידיים במים פושרים ובסבון באופן תדיר.
ניקוי משטחים כגון ידיות של דלתות, שולחנות עבודה, משטחי עבודה במטבח באמצעות חומרי ניקוי המצויים בכל בית.
כיסוי הפה והאף בממחטה חד פעמית בעת שיעול או התעטשות.
השלכה של הממחטה החד פעמית מייד עם תום השימוש.
כאשר אישה הרה חוששת שלקתה בשפעת H1N1 עליה ליצור קשר עם הרופא המטפל אשר ינחה אותה כיצד לנהוג.
במידה שבן משפחה או אדם קרוב להרה חלה במחלה, ייתכן שרופא המשפחה יחליט לרשום מרשם לתרופה נוגדת נגיף לאישה ההרה כאמצעי זהירות, שכן התרופה אינה משמשת למניעה אלא לטיפול בסימפטומים של המחלה.
ראו גם

השפעת הספרדית
העברה אנטיגנית
הערות שוליים

↑  דן אבן וברק רביד, רה"מ בנימין נתניהו הורה לרכוש חיסונים נגד שפעת החזירים, באתר הארץ, 29 ביולי 2009
↑  דן אבן, ישראל תרכוש ב-20 מיליון שקלים אופציות לחיסוני שפעת החזירים לכלל האוכלוסייה, באתר הארץ, 8 באוגוסט 2009
↑  שפעת H1N1 והריון באתר מכבי שירותי בריאות
| --- | --- |
בקרת זהויות :  NLI: 987007553544805171  GND: 7679861-6  NARA: 10644087  NKC: ph239924 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נשיא ארצות הברית ג'רלד פורד מקבל חיסון לשפעת החזירים, 1976
מפה של מדינות העולם הנגועות בנגיף:   מקרי מוות ודאיים מהנגיף   מקרי הידבקות וודאים מהנגיף   חשד למקרי הידבקות מהנגיף
תסמינים עיקריים של המחלה בחזירים
בנו פרידל

| --- | --- |

בנו פרידל עם דגם במה שעיצב
 לידה:  13 במרץ 1936 צ'רנוביץ, רומניה רומניה
 פטירה:  9 בינואר 2025 (בגיל 88)
 תאריך עלייה:  1974
 לאום:  ישראלי
 מקום לימודים:  מוסמך, הפקולטה לאומנויות ע"ש ניקולאי גריגורסקו באוניברסיטת בוקרשט, רומניה
 תקופת הפעילות:  1961–2025 (כ־64 שנים)
 תחום יצירה:  ציור, ותפאורת במה, טלוויזיה, קולנוע וטקסים
 הושפע על ידי:  פרופסור Mihai Tofan, אוניברסיטת בוקרשט
 פרסים והוקרה:  1997, מדליה בפסטיבל ניו יורק לסרטי דוקו
 בת זוג:  ביאטריס
 צאצאים:  אבי, איזבל
 מספר צאצאים:  2
בנו פרידל (13 במרץ 1936 – 9 בינואר 2025) היה אמן ישראלי בתחומי הציור ועיצוב תפאורות לתיאטרון, טלוויזיה, קולנוע וטקסים. שימש כתפאורן הראשי וכמנהל מחלקת עיצוב תפאורה בטלוויזיה החינוכית הישראלית.
ביוגרפיה

בנו פרידל נולד ב-1936 בצ'רנוביץ, רומניה לפאני דינר (Dinner) ואברהם פרידל.
משנת 1941 הוא שרד את השואה בגטו טרנסניסטריה עד גיל 8. אביו, סבו ובני משפחה נוספים נספו בשואה. אביו, אברהם, נורה ונרצח לנגד עיניו על ידי חייל רומני, לאחר שבנו בן ה-5 ביקש לשתות, ואביו יצא מן השיירה על מנת להביא לו מים. אחותו יוטה ואימו פאני שרדו את השואה ועלו לישראל בשנת 1973.
מראות רבים אליהם נחשף במהלך השואה מתוארים בתערוכות ציוריו, העוסקות בנושא השואה והתקומה. נושא השואה תופס חלק ניכר מיצירותיו.
עם תום מלחמת העולם השנייה עברה משפחתו לעיר גאלאץ במולדובה רומניה, שם גדל עד בגרותו. בגיל 17, במקביל ללימודיו בתיכון, התחיל לעבוד בתיאטרון הדרמה בגאלאץ כפועל במה. לאחר סיום לימודיו בתיכון עבר לבוקרשט ובשנים 1958–1964 למד בפקולטה לאומנויות על שם ניקולאיה גריגורסקו באוניברסיטת בוקרשט, לתואר בוגר באמנות פלסטית, עיצוב תפאורה ותלבושות ולתואר מוסמך בתולדות האמנות וניהול אמנותי. במסגרת לימודי התפאורה הושפע פרידל רבות ממורו מיחאי טופאן (רומ'), שהיה גם התפאורן הראשי של התיאטרון הלאומי בבוקרשט.
בשנת 1961, עוד כסטודנט בשנה השלישית ללימודיו באוניברסיטה, עיצב את טקס השנה החדשה של ארגון הנוער העובד, בהמלצת דיקאן האוניברסיטה. לאחר 6 שנות לימודים באוניברסיטה חזר לגאלאץ והחל לעבוד כתפאורן בתיאטרון האופרה בעיר(רומ') וגם בתיאטרון הדרמה בו עבד כפועל במה עוד כנער.
בשנת 1967 נישא פרידל לביאטריס (לבית רוזנצוויג). באותה שנה ציינה רומניה 50 שנה לתום מלחמת העולם הראשונה במעמד נשיא רומניה ניקולאה צ'אושסקו, בעיר מרששט. במאי התיאטרון הרומני דן נמציאנו (שו') הזמין את פרידל לעצב את הטקס, לאחר שהתרשם מהטקס שעיצב בשנת 1961. בשנת 1970 עיצב טקס נוסף בחסות עיריית גאלאץ, במעמד הנשיא ניקולאה צ'אושסקו.
בשנת 1972 נולדה בגאלאץ, איזבל, ביתו הבכורה ובשנת 1974 עלה פרידל עם משפחתו לישראל והתגורר בקריית אונו. עם עלייתם לישראל התאחדו עם בני משפחה נוספים. באותה שנה התקבל לעבוד כתפאורן בטלוויזיה החינוכית. פרידל עיצב את התפאורות לתוכניות הטלוויזיה זהו זה! והילדים משכונת חיים. כעבור שלוש שנים, בשנת 1977, נולד לפרידל בן, לו קרא על שם אביו שנרצח בשואה, אברהם-אבי.
במהלך שני עשורים 1981–1999, עיצב פרידל עבור צה"ל מספר רב של טקסים ועצרות, ושימש כתפאורן הראשי של טקסי צה"ל. בין היתר, עיצב את התפאורות של חידון התנ"ך בשנים 1993, 1996 ו-1999 (הרבנות הצבאית). כמו כן עיצב את ערב מורשת של חיל הטכנולוגיה והאחזקה – נובמבר 1981, ערב מורשת מרכז ההובלה בחיל התחזוקה – נובמבר 1982, ערב אגף אפסנאות – 1983, טקס חטיבת גבעתי - נובמבר 1985, טקס חטיבת גבעתי - נובמבר 1985, טקס מפקדת קצין משטרה צבאית – מרץ 1987, עצרת חיל הרפואה – אוגוסט 1988 ואת עצרת חיל משטרה צבאית – ספטמבר 1988.
בשנת 1999, לאחר 25 שנים שבהן עבד בטלוויזיה החינוכית כתפאורן, פרש מהטלוויזיה, וזאת מתפקידו האחרון כתפאורן ראשי ומנהל מחלקת עיצוב תפאורה. לאחר פרישתו עבר לגור בחדרה.
בראשית המאה ה-21 חזר לעצב תפאורות על בימת התיאטרון במספר תיאטראות, ובהן במחזות של שייקספיר, סופוקלס, צ'כוב, שלום עליכם והמינגווי. בשנים 2010–2023 עסק גם בעיצוב טקסים של יום השואה ויום הזיכרון לחללי צה"ל בעיר מגוריו חדרה.
בשנת 2004 התבקש על-ידי שמואל עצמון, מייסד תיאטרון יידישפיל בתל אביב, לעצב את התפאורה של ההצגה 'טוביה החולב' מאת המחזאי היהודי שלום עליכם. על הצגה זו עבד פרידל יחד עם הבמאי והדרמטורג הרומני יון לוצ'יאן(רומ'), שהוזמן מרומניה כדי לביים את ההצגה.
ביוגרפיה > הנצחת זכר השואה

בשנת 2017 יצא פרידל למסע "מצעד החיים" בפולין כעד מלווה של תיכון אורט בנימינה. במסגרת מסע זה חשף את סיפורו האישי בפני מאות בני נוער, ובין היתר ביקר במחנות ההשמדה אושוויץ, מיידנק וטרבלינקה. בביקורו באושוויץ גילה לראשונה את תיעוד פרטיו של אביו ומקום הירצחו, בספר השמות אשר מנציח את קורבנות השואה.
בשנת 2022 כובד על-ידי ראש עיריית חדרה להדליק משואה בטקס המרכזי לכבוד יום הזיכרון לשואה ולגבורה.
ביוגרפיה > הוראה

מאז עלייתו לישראל בשנת 1974, עסק פרידל באמנות ובהוראה של מקצוע התפאורה. שימש כמרצה לתולדות האמנות ו"חשיבה אמנותית" במכללה ירושלים בית וגן, באוניברסיטה הפתוחה בתל אביב, במכללת ספיר בשדרות, במכללה למנהל בתל אביב ובמכללת מעלה - בית הספר לקולנוע ולטלוויזיה בירושלים.
יצירותיו > בתחום הבמה

מבין ההצגות הבולטות בהן שימש כמנהל אמנותי ועיצב את התפאורה, להלן רשימה חלקית:
היה כבר עדיף להישאר בחיים, מאת אהרון הרצוג, פסטיבל עכו, 1988
"שלמה המלך ומלכת שבא", תיאטרון מחול ענבל, 2003
"יעקב ועשו" תיאטרון מחול ענבל, 2004
"טוביה החלבן," מאת שלום עליכם, תיאטרון יידישפיל, 2004.
גטו, מאת יהושע סובול, התיאטרון הארצי לנוער וסל תרבות ארצי, 2005.
שעה וחצי איחור, תיאטרון באר שבע, 2006
חנה סנש, העמותה לקידום התיאטרון, 2006
"דוד וגולית", תיאטרון מחול ענבל, 2006
"אופראן", תיאטרון השעה
"אחרון המאהבים הלוהטים", מאת ניל סיימון, "תיאטרון באר שבע", 2006.
"קומדיה של טעויות" מאת שייקספיר, תיאטרון באר שבע, 2008.
"הגולם מפראג" תיאטרון הנפש, 2008.
'אב"י' (אליעזר בן-יהודה), תיאטרון השעה, 2008
"השחף" מאת צ'כוב, תיאטרון באר שבע, 2009.
יאנוש קורצ'אק, העמותה לקידום התיאטרון ת"א, 2009
הרצל, העמותה לקידום התיאטרון, 2010
קברט ז'בוטינסקי, מאת גדי צדקה, 2011, התיאטרון העברי, בית ליסין, פסטיבל תיאטרונטו
"אנטיגונה", מאת סופוקלס, התיאטרון העברי, 2012.
"הזקן והים" מאת ארנסט המינגוויי, התיאטרון העברי, 2013.
לרקוד עם אבא – התיאטרון העברי, 2014.
עד סוף הקיץ, מחזמר על-פי שיריו של אהוד מנור, התיאטרון העברי, 2015
אול יו ניד איז רב, 2016, התיאטרון העברי
יצירותיו > בתחום הבמה > גלריה

תכנון התפאורה בהצגה "קומדיה של טעויות" מאת שייקספיר, בקנה מידה 1:50
תפאורה ועיצוב תלבושות של בנו פרידל בהצגה "קומדיה של טעויות" מאת שייקספיר, על בימת תיאטרון באר-שבע, 2008
תכנון תפאורה להצגה "השחף" מאת צ'כוב. ביצוע דגם בקנה מידה 1:50.
תפאורה ועיצוב תלבושות של בנו פרידל בהצגה "השחף" מאת צ'כוב, על בימת תיאטרון באר-שבע, 2009
תפאורה ועיצוב תלבושות של בנו פרידל בהצגה "טוביה החולב" מאת שלום עליכם, על בימת תיאטרון יידישפיל, תל אביב, 2004
יצירותיו > בתחום הקולנוע והטלוויזיה

פרידל עיצב תפאורות לסרטים ותוכניות טלוויזיה ישראלים רבים בהפקת הטלוויזיה הלימודית במסגרת זו עיצב ותכנן את התפאורה של הסדרה 'הילדים משכונת חיים', תחרות הזמר לנוער 'קולות וצלילים' בין השנים 1995–2001 ותחרות חידון התנ"ך לנוער בין השנים 1995–2001 ועשרות רבות של פרקים מהתוכנית זהו זה!.
יצירותיו > בתחום הקולנוע והטלוויזיה > פילמוגרפיה

נציב המלח - הסרט זכה בפרס אונסק"ו הבינלאומי וב"פרס כינור דוד" 1980.
"תהילה לדוד", 1984.
"צמות", 1989.
טרנסניסטריה, הגיהנום, 1996. הסרט זכה במדליית עולם, בפסטיבל הקולנוע בניו יורק לסרטי דוקו 1997.
יצירותיו > בתחום הטקסים, הכנסים והתערוכות

1961 - טקס השנה החדשה של הנוער העובד בעיר מגוריו גאלאץ, רומניה.
1967 - טקס 50 שנה לסיום מלחמה העולם הראשונה בעיר גאלאץ, רומניה.
1970 - טקס בחסות עיריית גאלאץ במעמד הנשיא ניקולאה צ'אושסקו.
1986 - עיצוב סמטת בגדד במוזיאון יהדות בבל, יהוד
1992 - טקס אבן פינה לעיר מודיעין, משרד ההסברה
1993 - 45 שנה למדינת ישראל – עיצוב ביתן הטלוויזיה החינוכית, גני התערוכה
1996 - טקס יום העצמאות ו-70 שנה לעיר הרצליה
1998 - טקס יום העצמאות בלטרון, משרד ההסברה
2001 - תערוכת הארגונים המתנדבים (תערוכת ההתנדבות הבינלאומית), כנסת ישראל
2002 - הקונגרס הבינלאומי של יהדות מרוקו "רוח מוגרבי" – היכל התרבות (תל אביב)
2002 - תערוכת האנרגיה האטומית, בית הנשיא, ירושלים
2003 - עיצוב פסטיבל יהדות אתיופיה, אודיטוריום דוהל ת"א
2005 - עיצוב סביבתי לבית הספר היסודי 'צליל' בחדרה
בין השנים 2010–2023 עיצב את טקסי יום השואה וטקס יום הזיכרון לחללי צה"ל בעיר מגוריו חדרה.
יצירותיו > בתחום הציור

ציוריו ורישומיו של פרידל מאופיינים בסגנון אקספרסיבי כאשר הדגש ביצירותיו מופנה לתחושותיו הסובייקטיביות וראייתו הפנימית. ברישומיו ניתן דגש על טכניקה של משיכת יד אחת.
תערוכת ציוריו "זכרונות ילדות" הוצגה במרכז היהודי בקישינב, מולדובה בשנת 2017 ובשנת 2019 במכון הרומני לתרבות בתל אביב, במסגרת ציון יום השואה הבינלאומי.
בחודש מאי 2024 הציג תערוכה,"תיאטרון החלומות" שהוצגה בטרמינל העיצוב בבת-ים, פרידל הציג בדגמים קטנים את התפאורות הגדולות אותן עיצב בתיאטרון וגם ציורים מתוך זיכרונותיו בשואה.
פרסים והוקרה

1980, פרס UNESCO ופרס כינור דוד על איכות אומנותית ומסר הומני, הסרט "נציב המלח" על-פי סיפורו של אלבר ממי משנת 1957
1988, פרס ראשון להצגה הטובה ביותר בפסטיבל עכו
1997, מדליה בפסטיבל ניו יורק לסרטי דוקו
משפחה

ב-1966 התחתן עם ביאטריס (נפטרה ב-2024) ולהם בת ובן. התגורר בחדרה.
הערות שוליים

↑   סיפורו של בנו פרידל, סרטון בערוץ "avivshoa", באתר יוטיוב (אורך: 04:58)
1 2  מאיה כהן, זהו ניצול השואה שאחראי לתפאורות שכולנו גדלנו עליהן, באתר ישראל היום, 5 במאי 2024
↑  נכון לאותה שנה. לאחר מלחמת העולם השנייה העיר עברה לאוקראינה
↑  אביגדור שחן, בכפור הלוהט - גיטאות טרנסניסטריה, תל אביב: בית לוחמי הגיטאות והוצאת הקיבוץ המאוחד, 1988, עמ' 134 (כיבוש בידי צבאות גרמניה ורומניה), 135 (הסכם טיגינה), 159 (המעברים בהם חצו המגורשים את הדניסטר)
↑  תומר אלמגור, ‏"האחרונים שיכולים לספר": שורדי השואה הולכים ומתמעטים - ורוב הישראלים מרגישים שזיכרון השואה נחלש, באתר ‏מאקו‏, 6 במאי 2024
↑  מאיה כהן, זהו ניצול השואה שאחראי לתפאורות שכולנו גדלנו עליהן, באתר ישראל היום, 5 במאי 2024
1 2   סיפורו של בנו פרידל, סרטון בערוץ "avivshoa", באתר יוטיוב (אורך: 04:58)
1 2 3 4  מעצב זכרונות, באתר בלינקר, ‏22 במרץ 2019
1 2  סיפור חייו של בנו פרידל, בדף הפייסבוק של עמותת אביב]
↑  טוביה החלבן באתר יידישפיל
↑  טוביה החלבן, בתיאטרון יידישפיל
↑  "גטו" בתיאטרון העברי
↑  קומדיה של טעויות, באתר תיאטרון באר שבע
↑  "הגולם מפראג" בתיאטרון הנפש
↑  השחף, באתר תיאטרון באר-שבע, ‏18 בנובמבר 2021
↑   אנטיגונה ANTIGONA התיאטרון העברי, בימוי:גדי צדקה., סרטון בערוץ "התיאטרון העברי", באתר יוטיוב (אורך: 03:10)
↑   הזקן והים- התיאטרון העברי, סרטון בערוץ "התיאטרון העברי", באתר יוטיוב (אורך: 03:33)
↑   לרקוד עם אבא, סרטון בערוץ "התיאטרון העברי", באתר יוטיוב (אורך: 01:58)
1 2   כתבת שער - עידו דוד כהן, "בא אחד מהשואה, ועושה לעצמו התחדשות, תקומה", באתר הארץ, 15 במאי 2024
↑   הילדים משכונת חיים: שלם ופרטים חלק 1, סרטון בערוץ "כאן חינוכית", באתר יוטיוב (אורך: 22:19)
↑  ירון דורון, תיאטרון החלומות של ניצול השואה, באתר ישראל היום, 20 באפריל 2020
↑   נציב המלח חלק ב', סרטון בערוץ "כאן חינוכית", באתר יוטיוב (אורך: 34:41)
↑   הסרט תהילה לדוד חלק 3, סרטון בערוץ "הפדרציה העולמית של יהדות מרוקו -סם בן-שטרית", באתר יוטיוב (אורך: 09:10)
↑   צמות - סרט באורך מלא, סרטון בערוץ "כאן חינוכית", באתר יוטיוב (אורך: 01:31:06)
↑  Transnistria, The Hell, WORLD MEDAL: New York Festivals (1997)
↑   טרנסניסטריה הגיהינום THE HELL TRANSNISTRIA (1996), סרטון בערוץ "כאן חינוכית", באתר יוטיוב (אורך: 40:57)
1 2  מהגטו דרך שכונת חיים וקישקשתא ועד ה-7 באוקטובר - 4 תערוכות שעוסקות בחיבור בין שואה, זיכרון ותקומה, באתר חדשות 13, 5 במאי 2024
↑  The Future of Memory, Kishinev, July 2017
↑  "Childhood Memories" exhibition signed by the Israeli artist Benno Friedel at the ICR Tel Aviv headquarters
↑  "תיאטרון החלומות"- תערוכה של האמן בנו פרידל - מגזין בת-ים, באתר מגזין בת-ים, ‏1 במאי 2024
| --- | --- |
בקרת זהויות :  NLI: 987007440936705171 
התיאטרון הדרמטי של גאלאץ, ברחוב דומנאסקה
בנו פרידל עם הבמאי הרומני יון לוצ'יאן, על הסט של ההצגה 'טוביה החולב' מאת שלום עליכם, תיאטרון יידישפיל, תלאביב, 2004.
בנו פרידל עם תיכון אורט בנימינה במשלחת "מצעד החיים" בפולין, 2018
עיצוב וביצוע תפאורה לטקס יום הזיכרון לשואה ולגבורה, 2019, חדרה.
בנו פרידל
גמצוץ בגינה

|  מידע כללי |
| --- | --- |
 מאת:  איה גורדון נוי
 איורים:  איה גורדון נוי
 שפת המקור:  עברית 
 סוגה:  ספרות ילדים 
 הוצאה
 הוצאה:  ספרית פועלים
 תאריך הוצאה:  2023
 
גמצוץ בגינה הוא ספר ילדים פרי עטה של הסופרת איה גורדון נוי וגם אויר על ידה. הספר ראה אור לראשונה בשנת 2023 בהוצאת ספריית פועלים, ותורגם לשפה האנגלית.
תקציר על העלילה

הסיפור מתרחש בתוך גינת ירק שעשירה בצמחי נוי וירקות. כל יום פיץ גיבורת הסיפור המתגוררת בבית הצמוד לגינה פוקדת את אותה גינה ועובדת ביסודיות ומכל לבה על טיפוח ושימור הגינה. היא מנכשת עשב, עודרת את האדמה, טומנת זרעים חדשים ומשקה אותם. באחד מן הימים צץ בגינה אורח זר ולא רצוי, גמצוץ - הגמצוץ הוא סוג של פטריה נדירה יחסית ממשפחת הגמצוציים, המורכבת מרגל ומגוף שעליו נאדיות אוויר, המופיע בצמח בעל עיוותים ולקויות במראהו. פיץ משקיעה מאמצים רבים בלסלק את הגמצוץ מגינתה, אך כל מאמציה נכשלים. התפנית בעלילה מתרחשת כאשר פיץ מתרגלת לגמצוץ כאשר היא מספקת לו עבודות בגינתה כאשר תקפידו המרכזי בגינתה להיות דחליל שנועד להגן על החווה מכל משמר. פיץ משתמשת בו כדי לספק לה מקום למנוחה תחת צילו, ולעיתים היא נוהגת לפטפט ולשיר עימו. בוקר אחד, כאשר פיץ מגיעה לחווה היא מופתעת לגלות שהגמצוץ נעדר. פיץ יוצאת למסע חיפושים נרחב בכל הסביבה, אך למרות מאמציה היא מבינה כי הפטריות צצות עם הגשם, וכשהכול נעשה בהיר הן נעלמות. היא מלאה בגעגועים, ומצהירה שהוא יחסר לה מאוד, עד הגשם הבא.
הדמויות בסיפור והדינמיקה בניהן

שתי דמויות מרכזיות הניצבות במרכז העלילה הן פיץ וגמצוץ
פיץ היא ילדה קטנה וחיננית, הטורחת בעמל רב על גידול ירקות בגינתה הצנועה. עבודתה הקשה ונחישותה ניכרות בכל פרח ובכל עלה, והיא מטפחת את גינתה באהבה ובמסירות.
גמצוץ הוא יצור חצוף ומוזר, המתגלה כפטרייה ענקית פולשנית שמאיימת להשתלט על גינת הירק של פיץ. גמצוץ מתואר כבעל אופי מרדני ושובב, ונוכחותו מעוררת סקרנות וחרדה כאחד.
היחסים בין שתי הדמויות יוצרים מתח דרמטי. פיץ, המגוננת על גינתה ועל עבודתה הקשה, נאלצת להתמודד עם גמצוץ, הפולש הייחודי והבלתי צפוי. מפגש זה מעורר שאלות בנוגע לסוגיות חברתיות שונות כמו: הייחודיות של השונות שלנו.
איורים

האיורים בספר גמצוץ בגינה מעניקים עומק ורובד נוסף לסיפור כאשר הם פרושים כתפאורה רהבתנית לאורך העמודים, עם שלל צורות וטכניקות איור חדשניות שמערבות שילוב של ממדים סוריאליסטים וריאליסטים כאחד. הסופרת איה גורדון נוי בחרה בטכניקת קולאז', זו במטרה לכוון ישירות אל ליבם ודמיונם של הילדים.
מסרים

היצירה הספרותית גמצוץ בגינה רוויה במספר מסרים שונים, גלויים וסמויים.
מסרים > מסרים גלויים

קבלת השונה: הספר מציג את תהליך קבלת השונה כחוויה רגשית מורכבת, המתפתחת בהדרגה. פיץ, גיבורת הסיפור, נתקלת תחילה בגמצוץ בחשש ובחשדנות. אך ככל שהיא לומדת להכיר אותו, היא מגלה שסיבת השוני שלו היא דווקא זו שהופכת אותו למיוחד כל כך.
חברות בלתי צפויה: הסיפור מדגיש את כוחה של החברות, המסוגלת לפרוח גם במקומות ובזמנים לא צפויים. פיץ וגמצוץ, שני יצורים שונים זה מזה, מוצאים קרבה וחברות עמוקה, המלמדת אותנו שידידות אמת אינה מוגבלת על ידי הבדלים חיצוניים.
עצמאות ויצירתיות: דמותה של פיץ משמשת השראה לילדים צעירים. למרות גודלה הקטן יחסית לסביבתה, פיץ מפגינה יוזמה, יצירתיות ועצמאות. תכונות אלו מעודדות ילדים להאמין בעצמם ולשאוף להגשים את חלומותיהם, ללא קשר לנסיבות.
פרידה וגעגוע: היעלמותו הפתאומית של גמצוץ משקפת את טבעו החמקמק של החיים. פיץ נאלצת להתמודד עם פרידה וגעגוע, וחוויה זו מעניקה לסיפור עומק רגשי נוסף ומלמדת את הילדים על חשיבות ההווה ועל רגשות אנושיים טבעיים.
מסרים > מסרים סמויים

הסתגלות לשינויים: הספר מציג את הצורך האנושי להתמודד עם שינויים בחיים. הגעת אורח לא צפוי, כמו אח קטן, עשויה להוות אתגר לאדם, אך יכולה גם להוביל לצמיחה אישית וללמידה.
התמודדות עם פחדים: פיץ מתמודדת עם פחדים וחששות לאורך הסיפור. אך היא לומדת להתגבר עליהם באמצעות אומץ לב, סקרנות ופתיחות מחשבתית.
הערכה עצמית: דמותה של פיץ מלמדת ילדים על חשיבות הערכה עצמית ועל האמונה ביכולות האישיות.
מחברת הספר

גמצוץ בגינה מהווה ציון דרך משמעותי בקריירה של איה גורדון-נוי. יצירה זו, מהווה פרי ביכוריה בכך סוללת את דרכה להכרה נרחבת בקרב יוצרי הספרות לילדים בישראל. גורדון-נוי, ילידת 1972, היא בוגרת המחלקה לעיצוב גרפי בבצלאל. כישרונה יוצא הדופן בא לידי ביטוי הן באיוריה המרהיבים, המשלבים טכניקות ייחודיות ויצירתיות, והן בכתיבתה הרגישה והעמוקה, הנוגעת בליבם של ילדים ומבוגרים כאחד.
הישגיה של גורדון-נוי אינם מסתכמים בהוצאת ספר ביכורים מוצלח בלבד. בשנת 2023 זכתה בפרס יוקרתי - פרס מוזיאון ישראל לאיור ספר ילדים ע"ש בן-יצחק. זכייה זו מהווה הוכחה נוספת לכישרונה יוצא הדופן ולתרומתה המשמעותית לעולם הספרות לילדים בישראל.
מחברת הספר > הרקע לכתיבת הסיפור

הסופרת והמאיירת איה גורדון-נוי כתבה את סיפוריה עקב ילדותה. עוד מימיה הרכים, גורדון-נוי שקעה בעולם מופלא של סיפורים, שם נהנתה מן המילים הצבעוניות והאיורים מרהיבים שהובילו אותה אל מחוזות רחוקים ודמויות מרתקות.
חוויה זו נטעה בה זרע של השראה, שהבשיל בבגרותה לכדי תשוקה עזה ליצור בעצמה עולמות קסומים עבור ילדים אחרים. גורדון-נוי שפאה לקחת סיפורים לפרט אותם בעזרת איורים מרהיבים, תוך יצירת חוויה רב-חושית שתעורר את דמיונם של הקוראים הצעירים ותעניק להם שעות של הנאה והשראה.
עיבודים

גמצוץ בגינה תורגם לאנגלית תחת השם: "Morchella in the Garden", המקביל לשמו העברי. תרגום זה פתח צוהר לקהל קוראים רחב יותר, והפך את יצירתה של גורדון-נוי לנחלת הכלל גם מעבר לגבולות של הקהל הישראלי.
ביקורות

גמצוץ בגינה זכה לשבחים רבים מצד מבקרים וקוראים. רבים מהם מציינים את איכותו הספרותית והאמנותית הגבוהה, תוך הדגשת מקוריות וחמימותו. מהביקורות המגוונות עולה נרטיב אחיד כי הספר מאופיין בכתיבה אותנטית שנונה מדויקת וקלילה. שזורים בו מספר ביטויים וסגנוני איור ייחודיים שנועדו להשרות בקוראים הצעירים אווירה הומוריסטית שנועדה להעניק להם את המעטפת המתאימה לקריאה איכותית של הסיפור.
הערות שוליים

1 2 3  גמצוץ בגינה | איה גורדון נוי, באתר www.kibutz-poalim.co.il
1 2 3  מאירה ברנע גולדברג, ‏מהדורה מורחבת: ספרי הילדים המומלצים לשבוע הספר העברי 2023, באתר ‏מאקו‏, 13 ביוני 2023
1 2 3  גמצוץ בגינה: דף דף, ספרות ילדים: ספרים: ביקורות חדשות, באתר www.dafdaf.co.il
1 2  סקירת ספרי ילדים ונוער חדשים - סמינר הקיבוצים, באתר www.smkb.ac.il
1 2 3 4  נטלי בלהסן, תוצרת הארץ: 7 ספרי ילדים חדשים לכבוד חג השבועות, באתר ynet, 25 במאי 2023
1 2 3 4 5 6  המפרש, ספרות ילדים | גמצוץ בגינה, באתר הַמִּפְרָשׂ